Helló, én vagyok a Tündöklő Jeromos rendezője. Az olvasópróbán elhangzottakról szeretnék egy kicsit mesélni. Ez a Tamási dráma ugye egy erdélyi faluban játszódik az adventi időszak alatt, amikor is „a fekete felhő ráereszkedik a falura és megzavarja a nyájakat és az emberek jóravaló lelkét,” és nem marad más, csak a remény, hogy „nem veszett el bennünk a lélek”. Török Viola, a darab egyik korábbi rendezője így fogalmazott: „A Tündöklő Jeromos egy egész közösség Megváltót váró keserűségét és reményeit, valamint a várakozásra hamis választ adó Jeromos történetét jeleníti meg. Tamási rituális színháza az adventi időszakot idézi: a sötétségből a fény várásának, a régi rosszal való szembesülésnek és lezárásnak, valamint a jobb új év reményének és elhatározásának idejét.”, gyönyörű, igaz gondolat. Teljes mértékben egyetértek Viola szavaival. Szerintem, ha valakihez, akkor Tamásihoz nagyon közel állnak az igazi magyar népzene és néptánc elemei, formái, hangjai. Mind a színészek, mind pedig én törekszünk ezen formátumoknak eleget tenni, hasonlóan korábbi előadásokhoz. Különösen igyekeztünk kihangsúlyozni a mű legfőbb jelenetét, Jeromos eltűnését, melyet hangulatfokozás céljával különleges effektekkel – mind hangilag és látványilag- és háttérrel oldunk majd meg. Kiváló kórusunkat hívjuk majd segítségül, illetve beruháztunk több felsőkategóriás vetítőre és lámpára, melyeket a színpad különböző pontjain helyezünk majd el. Bízom benne, hogy hatalmas siker lesz az előadás és élvezhetővé tehetjük mindenki számára ezt a csodás darabot.